Jovana Raporta

Jovana Raporta (, dzimusi kā Jovana Vojinoviča ()  Trstenikā) ir Dienvidslāvijas, Serbijas un Melnkalnes (līdz 2006. gadam), Melnkalnes (no 2007. līdz 2013. gadam), Serbijas (no 2013. līdz 2022. gadam) un Rumānijas (kopš 2022. gada) starptautiskā lielmeistare  šahā (2009).

 Biogrāfija 
Pasaules un Eiropas junioru šaha čempionātu daudzkārtējā dalībniece dažādās vecuma kategorijās. Lielāko panākumu guvusi 2002. gadā, kad pārstāvot Dienvidslāviju, izcīnījusi bronzas medaļu Pasaules meiteņu šaha čempionātā U10 vecuma grupā.World Youth Chess Championships 2002

Daudzkārtējā Melnkalnes sieviešu šaha čempionātu laureāte, kuros izcīnījusi divas zelta (2009, 2010), sudraba (2008) un bronzas (2007) medaļas. 2014. gadā uzvarējusi Serbijas sieviešu šaha čempionātā.Jovana Vojinovic is new Serbian Women Champion

2009. gadā Antaljā uzvarējusi Vidusjūras valstu sieviešu šaha čempionātā. 2011. gadā bijusi pirmā starptautiskā sieviešu šaha turnīrā Serbijas pilsētā Pančevā.

Pārstāvējusi Melnkalnes un Serbijas komandas lielākajos komandu šaha turnīros:
 Pasaules šaha olimpiādēs piedalījusies 5 reizes (2008-2016);OlimpBase :: Women's Chess Olympiads :: Jovana Vojinović
 Eiropas komandu šaha čempionātos piedalījusies 5 reizes (2007-2015). Individuālā vērtējumā izcīnījusi zelta (2015) medaļu;OlimpBase :: European Women's Team Chess Championship :: Jovana Vojinović
 Eiropas meiteņu komandu šaha čempionātos U18 vecuma grupā piedalījusies 3 reizes (2007-2009). Komandu vērtējumā izcīnījusi sudraba (2008) un bronzas (2007) medaļas. Individuālajā vērtējumā izcīnījusi 2 zelta (2008, 2009) un sudraba (2007) medaļas.OlimpBase :: European Girls' U18 Team Chess Championship :: Jovana Vojinović

Par panākumiem turnīros FIDE 2008. gadā viņai piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu. Bija pirmā Melnkalnes šahiste, kas kļuvusi par šaha lielmeistari.

Kopš 2022. gada augusta šaha turnīros pārstāv Rumāniju.

 Personīgā dzīve 
2016. gadā apprecējusies ar Ungārijas šaha lielmeistaru Ričārdu Raportu.

 Atsauces 

 Ārējās saites 

Kategorija:1992. gadā dzimušie
Kategorija:Rasinas apgabalā dzimušie
Kategorija:Dienvidslāvijas šahisti
Kategorija:Melnkalnes šahisti
Kategorija:Rumānijas šahisti
Kategorija:Serbijas šahisti